ai4bharat/Pralekha huggingface dataset:
وزارت خزانہ
ڈی آر آئی نے اندرا گاندھی بین الاقوامی ہوائی اڈے پر 16.98 کروڑ روپے مالیت کے 1.698 کلو گرام نشہ آور اشیا ضبط کیا ہے
ریونیو انٹیلی جنس کے ڈائریکٹوریٹ  نے نشہ آور ادویات کے خلاف اپنی کارروائی جاری رکھتے ہوئے ایک اور کارروائی میں نئی دلی کے آئی جی آئی ایئرپورٹ پر ایک کینیا کے مسافر کو پکڑنے میں کامیابی حاصل کی ہے جو کل نیروبی سے یہاں پہنچا تھا۔
زبانی پوچھ تاچھ پر ، مسافر نے کسی بھی غیر قانونی طریقے سے سامان کو لانے لے جانے سے انکار کیا۔ تاہم، ڈی آر آئی افسران کی جانب سے مشتبہ شخص کے سامان کی جانچ کے نتیجے میں تقریباً 1,698 گرام کوکین  برآمد ہوئی، جس کی تخمینہ قیمت بین الاقوامی مارکیٹ میں تقریباً 17 کروڑ روپےہے۔ اس کے پاس ممبئی جانے والی پرواز کے لیے ایک ہوائی ٹکٹ پایا گیا جو چند گھنٹوں بعد روانہ ہونے والی تھی، جس سے ظاہر ہوتا ہے کہ ممنوعہ اشیاء کی ترسیل ممبئی میں کی جانی تھی۔
مسلسل پوچھ گچھ اور نگرانی کے بعد، ڈی آر آئی افسران کی جانب سے ایک محتاط منصوبہ بندی کی گئی کارروائی کے نتیجے میں ممنوعہ نشہ آور اشیاء کے مطلوبہ وصول کنندہ کو گرفتار کر لیا گیا۔ وصول کنندہ، کینیا کی ایک خاتون شہری، جسے ممبئی کے وسائی علاقے میں گرفتار کر لیا گیا ۔
کیریئر اور وصول کنندہ دونوں کو نارکوٹک ڈرگس اینڈ سائیکوٹروپک سبسٹینسز  ایکٹ 1985 کی دفعات کے تحت گرفتار کیا گیا ہے۔ مزید تفتیش جاری ہے۔
جنوری سے جولائی 2023 کے دوران، ڈی آر آئی نے ملک بھر میں کوکین اور ہیروئن کے استعمال کے خلاف 42 ضبطی کارروائیاں انجام دی ہیں۔ جنوری سے جولائی 2023 کے دوران ڈی آر آئی افسران نے 31 کلو گرام سے زیادہ کوکین اور 96 کلو ہیروئن ضبط کی ہے۔
وزارت دفاع
بحریہ کے سربراہ ایڈمرل سنیل لانبہ 26 سے 29 نومبر 2018 کے دوران روس کے دورے پر
نئی دہلی، 25 نومبر، بھارتی بحریہ کے عملے کے سربراہ ایڈمرل سنیل لانبا 26 سے 29 نومبر 2018 کے دوران روس کے دورے پر ہیں۔ موصوف کے دورے کا مقصد روس کے ساتھ باہمی دفاعی تعلقات کو مستحکم بنانے کے ساتھ ساتھ دفاعی تعاون کے نئے امکانات تلاش کرنا بھی ہے۔
بحریہ کے سربراہ موصوف اپنا تاریخی دورہ 26 نومبر 2018 کو سینٹ پیٹرس برگ سے شروع کررہے ہیں، جہاں موصوف اپنے ہم عہدہ یعنی روسی وفاقی بحریہ کے ایڈمرل ولادیمیر کورولیف، کمانڈر ان چیف کے ساتھ باہمی گفت و شنید کا اہتمام کریں گے۔ ایڈمرل سنیل لانبا لینن گراڈ کے گھیرے شہدا کی یاد میں پیکاریف میموریل مرقد گاہ پر گل دائرہ بھی نذر کریں گے اور نخیح موف بحری اسکول اور ایڈمرلٹی شپ یارڈ کا بھی دورہ کریں گے۔ ماسکو میں ایڈمرل موصوف روسی وفاق کے چیف آف جنرل اسٹاف اور اول ڈپٹی دفاعی وزیر جنرل وی وی گراسیموف سے تبادلہ خیالات کریں گے ۔ اس کے ساتھ ہی ساتھ وہ روسی وفاق کے بری تکنیکی تعاون کے ڈائرکٹر وفاقی خدمات جناب ڈمرٹی شوگیف سے بھی ملاقات کریں گے۔ ایڈمرل لانبا روسی وفاق کے مسلح دستوں سے متعلق ملٹری اکیڈمی برائے جنرل اسٹاف کا بھی دور کریں گے اور وہاں موصوف ‘‘ بھارتی بحریہ کے تناظر اور بحری سلامتی’’ کے موضوع پر منعقدہ ایک اجتماع میں اظہار خیال بھی کریں گے۔
بھارتی بحریہ روسی وفاق کی بحریہ کے ساتھ متعدد محاذوں پر تعاون کرتی آئی ہے، جن میں عملی ربط و ضبط ، تربیت، بحری نقشہ بندی تعاون اور بحریہ سے بحریہ عملہ گفت و شنید کے توسط سے مختلف شعبوں کے ماہرین کے باہم تبادلے جیسے امور شامل ہیں۔ اس کے علاوہ بھارتی بحریہ اور روسی وفاقی بحریہ 2003 سے باہمی بحری مشق ‘اندرا نیوی’ بھی انجام دیتی آئی ہیں اور 2017 اسے اندرا سہ خدماتی مشقیں بھی انجام دیتی آئی ہیں۔ اندرا- بحریہ کی مشق کا اگلا ایڈیشن دسمبر 2018 میں وشاکھا پٹنم میں انجام دیا جانا ہے۔
حکومت ہند کے سائنٹفک امور کے مشیر خاص کا دفتر
رام نگر، اتراکھنڈ میں جی۔20چیف سائنس مشیران گول میزکی پہلی میٹنگ منعقد
رام نگر، اتراکھنڈ نے جی۔20چیف سائنس مشیران گول میز  کی پہلی میٹنگ کی میزبانی کی، جس میں باہمی دلچسپی کے بین الاقوامی ایس اینڈ ٹی کے مسائل پر زوردار بحث ہوئی۔ جی20۔سی ایس اے آر ہندوستان کی جی20 صدارت کے تحت ایک اہم تقریب ہے جس کی قیادت حکومت ہند کے پرنسپل سائنسی مشیر کے دفتر نے کیا۔
دن بھر جاری گول میز میٹنگ میں بیماریوں پر بہترطریقے سے قابو پانے اور وبائی امراض کی تیاری کے لیے ‘ون ہیلتھ’ میں مواقع کے وسیع موضوعات کے تحت بات چیت کا مشاہدہ کیا گیا۔دانشورانہ سائنسی علم تک رسائی کو بڑھانے کے لیے عالمی کوششوں کو ہم آہنگ کرنا، سائنس اور ٹیکنالوجی  میں تنوع، مساوات، شمولیت، اور رسائی اور جامع، مسلسل اور ایکشن پر مبنی عالمی ایس اینڈ ٹی پالیسی ڈائیلاگ کے لیے ایک ادارہ جاتی طریقہ کارپرغورو خوض کیاگیا۔
بیماریوں پر بہتر طریقے سے قابو پانے اور وبائی امراض کی تیاری کے لیے ‘ون ہیلتھ’ میں مواقع کے تھیم کے تحت، ہم نے وبائی امراض کے لیے لچکدار، موافقت پذیر اور بروقت ردعمل کے لیے وبائی تیاری کے منصوبے، انسانوں، مویشیوں اور جنگلی حیات کے لیے بیماریوں کی نگرانی کے مربوط طریقہ کار، ون ہیلتھ اہمیت کی بیماریوں کے لیے آر اینڈ ڈی روڈ میپ اور تجزیات میں سرمایہ کاری  اور ڈیٹا کے معیارات پر تبادلہ خیال کیا۔
دانشورانہ سائنسی علم تک رسائی کو وسعت دینے کے لیے عالمی کوششوں کی ہم آہنگی کے تھیم کے تحت، ہم نے اس بات پر تبادلہ خیال کیا کہ رسائی مفت، فوری اور عالمگیر ہونی چاہیے، جرائد کی طرف سے لگائے جانے والے اعلی سبسکرپشن اور آرٹیکل پروسیسنگ چارجز کو کم کیا جانا چاہیے، بین الاقوامی ذخیروں/ آرکائیوز کے ساتھ قومی ذخیرے کےانٹرآپریبل انٹر لنکنگ کا قیام ہونا چاہئے ، اور عوامی مالی اعانت سے چلنے والی سائنسی تحقیق کے علمی نتائج کو وسیع پیمانے پر دستیاب کرنے کے لیے کھلی رسائی ضروری ہے۔
تیسرا تھیم سائنس اور ٹیکنالوجی  میں تنوع، مساوات، شمولیت، اور رسائی کے بارے میں تھا۔ حصہ لینے والے ممالک نے بڑے سائنسی ادارے میں کم نمائندگی والے، کم مراعات یافتہ، پسماندہ، اقلیتوں کے ساتھ ساتھ قبائلی/مقامی برادریوں تک رسائی کو آگے بڑھانے میں اپنے کام کا اشتراک کیا۔ اس اجلاس میں، روایتی علمی نظام  کو علم کے باضابطہ نظام میں شامل کرنے پر سائنسی توثیق کے عمل کے ذریعہ اور زبان کے تنوع کی صلاحیت کو تسلیم کرنے اور سائنسی علم تک رسائی میں حائل رکاوٹوں کو دور کرنے پر بھی تبادلہ خیال کیا گیا۔
چوتھے اجلاس میں جامع، مسلسل اور ایکشن پر مبنی عالمی ایس اینڈ ٹی پالیسی ڈائیلاگ کے لیے ایک ادارہ جاتی میکانزم کی ضرورت پر تبادلہ خیال کیا گیا۔
اس بات پر اتفاق کیا گیا کہ سائنسی مشیر ثبوت پر مبنی سائنس کے مشورے فراہم کرکے پالیسی کے انتخاب کی تشکیل میں اہم کردار ادا کرتے ہیں اور تعاون اور مکالمے کی روح کے تحت، یہ چیف سائنس مشیران کی ذمہ داری ہے کہ وہ بین الاقوامی مکالمے میں تعاون کریں اور اس میں مصروف ہوں۔ تاکہ بین الاقوامی مسائل کو حل کریں جو پورے سائنسی ادارے کو متاثر کرتے ہیں تاکہ سائنس اور ٹیکنالوجی سب کو فائدہ پہنچا سکے۔
آج زیر بحث موضوعات پر بات چیت اور مصروفیت اگست 2023 تک جاری رہے گی، جب اگلی میٹنگ طے کی جائے گی، جس میں سائنس پالیسی اعلامیہ جاری کیا جائے گا۔
میٹنگ کے بعد،حکومت ہند کےپرنسپل سائنسی مشیر  پروفیسر اجے سود،حکومت ہند کے پرنسپل سا ئنسی مشیر کے آفس کے سائنسی سکریٹری ڈاکٹر پرویندر مینی اور جی20 سکریٹریٹ میں انڈر سکریٹری جناب نمن اپادھیائے نے بھی مقامی میڈیا سے بات چیت کی۔ پریس کانفرنس https://youtube.com/live/LHRADlfKGzw?feature=share پر دستیاب ہے۔
وزیراعظم کا دفتر
لکھنؤ میں ویڈیو کانفرنسنگ کے ذریعے کرشی کمبھ سے وزیراعظم کا خطاب
نئیدہلی۔26؍اکتوبر۔وزیراعظم جناب نریندر مودی نے آج لکھنؤ میں ویڈیو کانفرنس کے ذریعے کرشی کمبھ سے خطاب کیا۔
وزیراعظم نے اعتماد کا اظہا رکیا کہ کسانوں کے اس اجتماع سے نئی ٹیکنالوجی کے استعمال کی راہ ہموار ہوگی۔ نیز زرعی شعبے میں بہتر مواقع پیدا کرنے کی بھی راہ ہموار ہوگی۔
وزیراعظم نے اترپردیش سرکار کی تعریف کی کہ اس نے اناج کی خریداری کو خاطر خواہ فروغ دینے کی کوششیں کیں۔ انہوں نے زور دیکر کہا کہ یہ کسان ہی ہیں جو ملک کو آگے لے جاتے ہیں۔ انہوں نے مرکزی حکومت کے ، 2022 تک کسانوں کی آمدنی کو دوگنا کرنے کے عہد کو دوہرایا۔ اس سلسلے میں انہوں نے بہت سے اقدامات کاذکر کیا جو حکومت لاگت کو کم کرنے اور منافع کو بڑھانے کے مقصد سے کررہی ہے۔ انہوں نے ذکر کیا کہ مستقبل قریب میں پورے ملک میں کھیتوں میں بڑی تعداد میں شمسی پمپ نصب کیے جائیں گے۔ انہوں نے کہا کہ حکومت سائنس کے فائدے زراعت کو پہنچیں، اس پر کام کررہی ہے۔ انہوں نے کہا کہ وارانسی میں جو چاول سے متعلق تحقیق کا مرکز قائم کیا جارہا ہے وہ اسی جانب ایک قدم ہے۔
وزیراعظم نے زراعت میں اس کی قدر وقیمت میں اضافے کی اہمیت کے بارے میں بھی اظہار خیال کیا۔ انہوں نے خوراک کو ڈبہ بند کرنے کے شعبے میں کیے جانے والے اقدامات کا بھی ذکر کیا۔ انہوں نے کہا کہ سبز انقلاب کے بعد اب توجہ دودھ کی پیداوار ، شہد کی پیداوار اور انڈا مرغی ا ور ماہی پروری پر دی جارہی ہے۔
وزیراعظم نے کرشی کمبھ کے دوران آبی وسائل کے جائز استعمال ، ذخیرہ کرنے کیلئے بہتر ٹیکنالوجی اور زراعت میں تازہ ترین ٹیکنالوجی کے استعمال جیسے موضوعات پر بحث ومباحثے کی ضرورت پر زور دیا۔ انہوں نے ایسی نئی ٹیکنالوجی اور طور طریقے ایجاد کرنے کی ضرورت پر زور دیا جن سے کسانوں کو پرالی جلانے کی ضرورت نہ پڑے یا اس میں انہیں کوئی مدد مل سکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5504
(Visitor Counter : 57
وزارت دفاع
دفاعی تحقیق اور ترقی کے ادارے ڈی آر ڈی او نے جدید نوعیت کے اگنی پی بیلسٹک میزائیل کی کامیاب آزمائش کی
نئی دہلی:28؍جون 2021
دفاعی تحقیق اور ترقی کے ادارے ڈی آر ڈی او نے 28 جون 2021 کو صبح 10 بج کر 55 منٹ پر اڈیشہ کے ساحل بالاسور کے نزدیک ڈاکٹر اے پی جے عبدالکلام جزیرے سے جدید نوعیت کے نیوکلیائی صلاحیت والے بیلسٹک میزائل اگنی پی کی کامیاب آزمائش کی ۔مختلف ٹیلی میٹری اور رڈار اسٹیشنوں نے میزائیل کی نگرانی کی ۔اس میزائیل کی آزمائش میں اپنے تمام مشن مقاصد پورے کرلئے ہیں۔
اگنی پی ،میزائیلوں کی اگنی کلاس کا جدید ایڈوانس قسم کا میزائیل ہے۔یہ میزائیل ایک ہزار سے دو ہزار کلو میٹر تک وار کرنے کی صلاحیت رکھتا ہے۔
وزارات ثقافت
نیشنل گیلری آف ماڈرن آرٹ نے لاک ڈاؤن کے دوران اپنے جمع کیے ہوئے آرٹ ورک سے نایاب اور اندیکھے فن پاروں کی نمائش کے لیے آن لائن پروگرام این جی ایم اے کے سنگرہ سے پیش کرے گی
اس ہفتے کا عنوان فن کاروں کے ذریعے فنکار جناب ربندر ناتھ ٹیگور سے معنون ہے
نئی دہلی، 04 مئی 2020 / نیشنل گیلری آف ماڈرن آرٹ کووڈ – 19 کی وجہ سے عارضی طور پر بند ہے لیکن کووڈ – 19 کی وجہ سے لاک ڈاؤن کے دوران نمائش دیکھنے کا جذبہ لوگوں میں کم نہیں ہوا ہے۔ نئی دلی کی نیشنل گیلری آف مارڈن آرٹ فخریہ انداز میں اپنا آن لائن پروگرام این جی ایم اے کے سنگرہ سے پیش کرے گی۔ اس آن لائن پروگرام میں نایاب اور اندیکھے فن پاروں کی نمائش کی جائے گی جو اس نے عجائب خانے میں محفوظ کیے ہوئے ہیں۔ یہ پروگرام این جی ایم اے کے کلیکشن سے مختلف ہفتے وار / روزانہ موضوعات پر مبنی ہے۔
اس ہفتے کا موضوع فن کاروں کے ذریعے فن کار ہے اور گرو روبندر ناتھ ٹیگور سے منصوب ہے۔ اس ہفتے کا یہ پروگرام 07 مئی 2020 کو 159 ویں سال گرہ کے موقع پر منعقد ہو رہا ہے۔ آئندہ دنوں میں بہت سے موضوعات کے تحت پروگرام منعقد کیے جائیں گے۔ اِن آن لائن پروگراموں اور نمائشوں سے مصوری کے شائقین ، مصوروں ، آرٹ سے متعلق دانشوروں ، طلبا اور ٹیچر اور اساتذہ وغیرہ کو اپنے گھروں پر ہی ایسے فن پارے دیکھنے کا موقع ملے گا جو نایاب یا ان دیکھے ہیں۔
نئی دلی کی نیشنل گیلری آف مارڈن آرٹ نے اس سے پہلے بھی جیمینی رائے اور راجہ روی ورما جیسی مختلف آن لائن نمائشوں کا انعقاد کیا ہے۔ اس نے اپنے مستقل محفوظات میں سے بین الاقوامی دنوں کے موقع پر ان پاروں کی نمائش کی ہے جن سے خواتین کا بین الاقوامی دن، رقص سے متعلق بین الاقوامی دن اور کارکنوں سے متعلق بین الاقوامی دن ، یہ نمائشیں این جی ایم اے کی ویب سائٹ اور سوشل میڈیا کے پلیٹ فارموں پر دستیاب ہیں۔
این جی ایم اے کے ڈائریکٹر جنرل جناب ادویتا چرن گرنائک نے کہا "کووڈ – 19 لاک ڈاؤن کی وجہ سے میوزیم کی گیلریاں بند ہو جانے کے سبب ہمارے جذبے میں کوئی کمی نہیں آئی ہے اور ہمارا رابطہ اپنے ناظرین سے منقطع نہیں ہوا ہے۔ اس کے بجائے ہمیں ایک اور پرجوش طریقے سے اپنے ناظرین سے رابطہ رکھنے کا موقع ملا ہے۔ جو ویب اور سوشل میڈیا کے ذریعے ایک وسیع تر دنیا ہے۔ آرٹ کے شائقین کی برادری کی طرف سے ان سبھی کوششوں کا تہہ دل سے خیرمقدم کیا جا رہا ہے اور ہمیں امید ہے کہ ہم مستقبل قریب میں بھی اس طرح کے خدمات فراہم کرتے رہیں گے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2269
(Visitor Counter : 179
صدر جمہوریہ کا سکریٹریٹ
صدر جمہوریہ ہند نے اے بی وی – آئی آئی آئی ٹی ایم گوالیار کے چوتھے کانووکیشن میں شرکت کی
ہندوستان کی صدر محترمہ دروپدی مرمو نے آج  مدھیہ پردیش کے گوالیار میں اٹل بہاری واجپائی-انڈین انسٹی ٹیوٹ آف انفارمیشن ٹیکنالوجی اینڈ مینجمنٹ  کے چوتھے کانووکیشن میں شرکت کی۔ اس موقع پر انہوں نے ادارے کے 500 بستروں پر مشتمل بوائز ہاسٹل کا سنگ بنیاد بھی رکھا۔
طلبا سے خطاب کرتے ہوئے صدر نے کہا کہ ان سے توقع کی جاتی ہے کہ وہ معاشرے کے ان لوگوں کے بارے میں سوچیں جو ترقی کے سفر میں پیچھے رہ گئے ہیں۔ معاشرے کے تئیں ذمہ داری کا احساس ان کی ترقی کے لیے بھی کارآمد ثابت ہو گا، کیونکہ دوسروں کی مدد کرنے سے انسان کی صلاحیتوں میں بھی اضافہ ہوتا ہے۔ انہوں نے کہا کہ حکومت قبائلی برادریوں، خواتین اور معاشرے کے دیگر کمزور طبقات کی بہبود کے لیے متعدد اقدامات کر رہی ہے۔ لیکن یہ معاشرے کے ہر فرد بالخصوص نوجوانوں کی ذمہ داری ہے کہ وہ معاشرے کے پسماندہ اور کمزور طبقات کی ترقی کے لیے کام کریں۔ انہیں یہ جان کر خوشی ہوئی کہ ہمارا معاشرہ اور ملک اس سمت میں آگے بڑھ رہا ہے۔
صدر نے طلبا کو تاکید کی کہ وہ اعتماد کے ساتھ آگے بڑھتے رہیں۔ انہوں نے کہا کہ کوئی رکاوٹ، کوئی چیلنج انہیں اپنے مقاصد کے حصول سے نہیں روک سکتا۔ انھوں نے طلبا کو نصیحت کی کہ وہ مقصد کو نظر انداز نہ کریں اور دوسروں کو بھی آگے بڑھنے میں مدد کریں۔ انہوں نے کہا کہ اگر وہ عزم کے ساتھ صحیح راستے کا انتخاب کریں اور آگے بڑھیں تو وہ اپنا مقصد حاصل کریں گے اور زندگی میں اطمینان حاصل کریں گے۔ انہوں نے مزید کہا کہ کسی بھی ملازمت سے مالی فوائد اہم ہوتے ہیں، لیکن ملازمت کا اطمینان اس سے بھی زیادہ اہم ہے۔ انہوں نے طالب علموں کو مشورہ دیا کہ وہ خود سے سوال کرتے رہیں اور زندگی بھر خود کو بہتر بناتے رہیں۔
صدر جمہوریہ کو یہ جان کر خوشی ہوئی کہ آئی آئی ٹی ایم، گوالیار کے زیادہ تر طلبا کو اچھی کمپنیوں میں جگہ ملی ہے۔ انہوں نے کہا کہ جن طلبا کو پلیسمنٹ نہیں ملی ان کی صلاحیت کسی بھی لحاظ سے کم نہیں اور انہیں مستقبل میں بھی بے شمار مواقع ملیں گے۔
صدر جمہوریہ کو یہ جان کر خوشی ہوئی کہ آئی آئی آئی ٹی ایم، گوالیار اعلیٰ تعلیم اور تحقیق میں ایک بہترین مرکز بننے کے لیے تیار ہے۔ انہوں نے کہا کہ قومی اہمیت کا ایک انسٹی ٹیوٹ ہونے کے ناطے اس انسٹی ٹیوٹ کا فرض ہے کہ وہ ہندوستان کو آگے لے جانے کے لیے اختراعی کوششیں کرے اور طلبہ کو اپنے خیالات اور عمل سے ملک کے مسائل کا حل تلاش کرنے کے لیے تیار کرے۔ انہوں نے اس اعتماد کا اظہار کیا کہ ہمارے ادارے، طلبا اور صنعتیں مل کر ہندوستان کو دنیا کا سب سے بڑا ٹیکنالوجی مرکز بنانے کے لیے کام کریں گی۔
صدر جمہوریہ کی تقریر دیکھنے کے لیے براہ کرم یہاں کلک کریں
یو پی ایس سی
دسمبر 2022 کے دوران یونین پبلک سروس کمیشن  کے ذریعےحتمی شکل دیئے گئے تقرری کے نتائج
دسمبر 2022 کے دوران یونین پبلک سروس کمیشن  کے ذریعےتقرری کے درج ذیل نتائج حتمی شکل دیئے گئے ہیں۔تقرری کے لئے سفارش کردہ امیدواروں کو ڈاک کے ذریعے فرداً فرداً اطلاع دی گئی ہے۔
لنک دیکھنے کے لئے یہاں کلک کریں:
وزارت خزانہ
کابینہ نے حکومت کے ذریعے آئی ڈی بی آئی بینک میں سرمایہ ڈالنے کو منظوری دی
نئی دہلی،03 ستمبر / وزیراعظم جناب نریندر مودی کی صدارت میں مرکزی کابینہ نے حکومت کے ذریعے آئی ڈی بی آئی بینک میں 4557 کروڑ روپئے ڈالنے کو منظوری دی۔
اس سے آئی ڈی بی آئی بینک کو اپنے ٹرن اراؤنڈ کے پروسیس کو مکمل کرنے میں مدد ملے گی اور یہ بینک منافع کمانے اور معمول کے مطابق قرض دینے کے لائق بن سکے گا۔ اس سے حکومت کو مناسب وقت پر اپنی سرمایہ کاری کی بازیافت کا متبادل بھی ملے گا۔
آئی ڈی بی آئی بینک کو ایک بار سرمایہ ڈالے جانے کی ضرورت ہے تاکہ وہ اپنی لیگیسی بک کےساتھ ڈیلنگ ایکسر سائز کی تکمیل کر سکے۔ اس نے پہلے ہی اس سمت میں ٹھوس پیش قدمی کی ہوئی ہے اور جون 2018 میں 18.8 فیصد کے سب سے زیادہ مجموعی این پی اے کو کم کرکے جون 2019 میں 8 فیصد تک لے آیاہے۔اس کے لئے سرمایہ اس کے حصص داروں سے آنا ہے۔ اس میں ایل آئی سی کی حصص داری 51 فیصد ہے اور اس انشورنس ریگولیٹر میں اس سے زیادہ کے سرمایہ کاری کی اجازت نہیں دی ہے۔ جس 9300 کروڑ روپئے کی ضرورت ہے اس میں سے 51 فیصد کی تکمیل ایل آئی سی کرے گاجبکہ باقی 49 فیصد جس کی رقم 4557 کروڑ ہوتی ہے ، اس کا حصول حکومت سے اپنے یکمشت حصہ داری کی بنیاد پر ہوگا۔
اس انفیوزن یعنی سر مایہ ڈالے جانے کے بعد ، توقع ہے کہ آئی ڈی بی آئی رفتہ رفتہ اس لائق ہو جائے کہ وہ اپنےطور پر مزید سرمایہ پیدا کرسکے اور یہ بھی امکان ہے کہ وہ آئندہ کچھ برس میں آر بی آئی کے پرومپٹ کریکٹیو ایکشن  کے دائرے سے باہر ہو جائے۔ یہ کیش نیوٹرل انفیوزن ری کیپ بانڈس کے ذریعے ہوگا۔ یعنی حکومت بینک میں سرمایہ ڈالے گی اور بینک اسی دن حکومت سے ری کیپ بانڈ خریدے گا۔ اس کا لیکیویڈیٹی یا رواں سال کے بجٹ پر کوئی اثر نہیں پڑے گا۔
پس منظر:
اگست 2018 میں کابینہ کی منظوری کے بعد آئی ڈی بی آئی بینک میں ایل آئی سی نے 51 فیصد حصہ خریدا تھا۔ حکومت کا حصہ 46.46 فیصد ہے۔ اور وہ اس کے پروموٹر کے طورپر کام کر رہی ہے۔
گذشتہ ایک سال کے دوران آئی ڈی بی آئی بینک کے مالی معیارات میں قابل ذکر بہتری آئی ہے:
- سی آر اے آر بہتر ہوا ہے اور یہ 30 ستمبر 2018 کو جہاں 6.22فیصد تھا وہیں یہ 31 مارچ 2019 کو 11.58 فیصد ہو گیا۔
- مجموعی این پی اے کے تناسب میں بھی کمی آئی ہے اور یہ 30 ستمبر 2018 کو جہاں 17.3 فیصد تھا وہیں یہ 31 مارچ 2019 کو 10.11 فیصد ہو گیا اور مزید اس کے 30 جون 2019 تک 8.02 فیصد ہو جانے کا امکان ہے۔
- پروویژن کوریج ریشیو  میں بھی بہتری آئی ہے اور یہ 69 فیصد  سے 83 فیصد ہو گیا ہے ۔ اور اس کے 30 جون 2019 تک 88 فیصد ہو جانے کا امکان ہے۔
- ایل آئی سی کے ساتھ توافق کی وجہ سے اس کی رسائی 29 کروڑ پالیسی ہولڈرس تک ہو گئی ہے اور یہ ایل آئی سی کی 3184 شاخیں ، 11 لاکھ ایجنٹ اور دو لاکھ ملازمین تک پھیلا ہوا ہے۔
- ایل آئی سی کے ساتھ توافق سے مالی سال 2020 کیلئے 500 کرور روپئے کے ریونیو اور مالی سال 2019 اور اس سے آگے ایک ہزار کروڑ روپئے کا ریونیو آنے کا امکان ہے۔
- مارچ 2019 میں 160 کروڑ کے پریمیم سے انشورنس کک کی فرخت کا آغاز ہوا تھا۔ یہ رفتار اب بھی جاری ہے اور اس سال کے پہلے ساڑھے چار مہینوں میں 250 کروڑ روپئے سے زیادہ پریمیم کلیکشن ہوا ہے۔
- اضافی کاروبار 5 ہزار کروڑ روپئے ہونے کا امکان ہے۔
وزیراعظم کا دفتر
نیپال کے لمبنی میں بھارت بین الاقوامی بودھ ثقافت و وراثت مرکز کا شلانیاس
وزیر اعظم جناب نریندر مودی نے نپیال کے عزت مآب وزیر اعظم جناب شیر بہادر دیوبا کے ساتھ لمبنی مٹھ علاقہ، لمبنی، نیپال میں بھارت بین الاقوامی بودھ ثقافت و وراثت مرکز کی تعمیر کے لیے شلانیاس کیا۔
اس مرکز کی تعمیر انٹرنیشنل بودھ کنفیڈریشن ، نئی دہلی کے ذریعے لمبنی ڈیولپمنٹ ٹرسٹ  کی ایک زمین پر کیا جائے گا، جسے آئی بی سی اور ایل ڈی ٹی کے درمیان مارچ، 2022 میں دستخط شدہ ایک معاہدہ کے تحت آئی بی سی کو دیا گیا تھا۔
شلانیاس کی تقریب، جسے تین اہم بودھ روایتوں، تھیرواد، مہایان اور وجریان کے بھکشوؤں کے ذریعے ادا کیا گیا، کے بعد دونوں وزرائے اعظم نے مرکز کے ایک ماڈل کی بھی نقاب کشائی کی۔
تعمیر مکمل ہو جانے کے بعد، یہ دنیا بھر کے تیرتھ یاتریوں اور سیاحوں کا خیر مقدم کرنے والا ایک عالمی معیار کا سہولیتی مرکز ہوگا، جہاں عقیدت مند بودھ مذہب کی روحانی شکلوں کے مجموعہ کا دیدار کر سکیں گے۔ یہ ایک جدید عمارت ہوگی، جو بجلی، پانی اور فضلے کے انتظام کے معاملے میں ’مجموعی صفر‘  کے معیاروں کے مطابق ہوگی اور اس مرکز میں پوجا کا ہال، دھیان لگانے کے مراکز، لائبریری، نمائشی ہال، کیفیٹیریا، دفاتر اور دیگر سہولیات بھی ہوں گی۔
ریلوے کی وزارت
آکسیجن ایکسپریس ٹرینیں کل صبح تک دہلی ، تلنگانہ اور اتر پردیش کو ریکارڈ 250 ایم ٹی ایل ایم او ڈلیور کریں گی
120 ایم ٹن مائع آکسیجن لیکر چل رہی دوسری آکسیجن ایکسپریس کا کل شام تک دہلی پہنچنا طے
ہریانہ کو آج 79 ٹن موصول ہوئی
انڈین ریلوے نے ابھی تک کل 813 ایم ٹی مائع آکسیجن ڈلیور کیا
2021: ہندوستانی ریلوے نےآج تک مجموعی طور پر 813 میگا ٹن مائع آکسیجن فراہم کرائی ہے،ملک بھر میں مختلف ریاستوں میں مائع طبی آکسیجن کی فراہمی کی اپنی رفتار کو تیز کرتے ہوئے ، ہندوستانی ریلوے نے 56 ٹینکروں میں 813 میگا ٹن ایل ایم او کو ملک بھر کی مختلف ریاستوں میں پہنچایا ہے۔ 14آکسیجن ایکسپریس ٹرینوں نے اپنا سفر پہلے ہی مکمل کرلیا ہے اور 5 مزید آکسیجن سے بھری ایکسپریس ٹرینیں18 ٹینکروں میں 342 ایم ٹی ایم ایل او لے کرمنزلوں کی راہ پر گامزن ہیں۔ ہندوستانی ریلوے کی کوشش ہے کہ درخواست گزار ریاستوں کو کم سے کم وقت میں زیادہ سے زیادہ ایل ایم او پہنچائے۔
ہریانہ کو آج اسکی پہلی اور دوسری آکسیجن ایکسپریس ٹرین پہونچی جس میں 5 ٹینکروں میں ایم ٹی ایم ایل او تھی۔ تیسری آکسیجن ایکسپریس 2 ٹینکروں میں 30.6 ایم ٹی ایم ایل او لے کرانگول سے روانہ ہوچکی ہے اور فی الحال ہریانہ کی جانب اپنے سفر پرگامزن ہے۔
مدھیہ پردیش میں اسکی دوسری آکسیجن ایکسپریس گزشتہ روز بوکارو سے 70.77 ایم ٹی ایم ایل او لے کر جبل پور اور ساگر پہونچی۔ جبل پور سے تیسری آکسیجن ایکسپریس 22.19 ایم ٹی آکسیجن لے کر روڑکیلا سے سفر پر گامزن ہے اور توقع ہے کہ یہ آج رات تک جبل پور پہنچ جائے گی۔
اترپردیش کے لئے بوکارو سے 3 ٹینکروں میں 44.88 ایم ٹی ایم ایل او لے کر روانہ ہوئی 8 ویں آکسیجن ایکسپریس پہونچنے والی ہے۔ اتر پردیش کو اب تک تقریبا 355 ایم ٹی ایم ایل او موصول ہوچکی ہے اورمزید لکھنؤ کے لئے راستے پر گامزن ہے۔
دہلی کو اگلے 24 گھنٹوں میں درگاپور سے 6 ٹینکروں میں اپنا 120 میگا ٹن ایل ایم او ملے گا۔
تلنگانہ کو بھی جلد ہی پہلی آکسیجن ایکسپریس بھی مل جائے گی جو اس وقت انگول سے 124.26 ایم ٹی ایم ایل او لے کر سفر کررہی ہے۔
ابھی تک ، ہندوستانی ریلوے نے 813 میٹرک ٹن سے زیادہ مائع میڈیکل آکسیجن پہونچائی ہے جس میں سے مہاراشٹر کو  ، اتر پردیش کو ، مدھیہ پردیش کو ، دہلی کو اور ہریانہ کو کو پہنچائی ہے۔ جلد ہی تلنگانہ بھی اپنی آکسیجن ایکسپریس وصول کرنا شروع کردے گا۔U.No. 4125
م ن۔ ا ع ۔س ا
(Visitor Counter : 143
کیمیکلز اور فرٹیلائزر کی وزارت
کیمیکلز اور فرٹیلائزر کے وزیر ڈاکٹر منسکھ مانڈویہ نے ہندوستان ارورک اینڈ رساین لمیٹیڈ -سندری اور بارونی پروجیکٹوں کی پیشرفت اور تالچر فرٹیلائزرز لمیٹیڈ ، جو کول گیسیفیکیشن ٹیکنالوجی پر مبنی ملک کا پہلا یوریا پلانٹ ہے، کی پیشرفت کا جائزہ لیا
یوریا کی گھریلو پیداوار میں 25 لاکھ میٹرک ٹن سالانہ سے زیادہ اضافہ درآمدی یوریا کی مساوی مقدار کو کم کرنے میں مدد ملے گی
پلانٹوں سے دیسی یوریا کی پیداوار ‘‘آتم نربھر بھارت’’ اور ‘‘آتم نربھر کرشی’’ کے حصول کی طرف ایک اہم قدم ثابت ہوگا - ڈاکٹر منسکھ مانڈویہ
‘‘بھارت یوریا میں آتم نربھر ہوگا’’
کیمیکلز اور کھادوں کے مرکزی وزیر ڈاکٹر منسکھ مانڈویہ نے ہندوستان ارورک اینڈ رساین لمیٹیڈ  -سندری اور براونی پروجیکٹوں کی پیشرفت کا جائزہ لیا۔ میٹنگ میں مرکزی وزیر نے کہا کہ حکومت ہند جلد ہی ہندوستان ارورک اینڈ رساین لمیٹیڈ -برونی اور سندری پلانٹس سے یوریا کی پیداوار شروع کرنے کے لیے پرعزم ہے۔ انہوں نے کہا کہ ‘‘یہ دونوں پلانٹس یوریا کی مقامی پیداوار میں 25 لاکھ میٹرک ٹن سالانہ سے زیادہ کا اضافہ کریں گے جس سے درآمدی یوریا کی مساوی مقدار کو کم کرنے میں مدد ملے گی۔’’
مرکزی وزیر نے امونیا/یوریا کی پیداوار کے لیے کول گیسیفیکیشن ٹیکنالوجی پر مبنی ملک کے پہلے یوریا پلانٹ، تلچر فرٹیلائزرس لمیٹڈ  کی پیشرفت کا بھی جائزہ لیا۔ ٹی ایف ایل کی پیداواری صلاحیت 12.7 لاکھ میٹرک ٹن سالانہ ہوگی۔ ٹی ایف ایل کا آغاز 2024 کے سال میں متوقع ہے۔
ڈاکٹر منسکھ مانڈویہ نے اس بات پر روشنی ڈالی کہ ان پلانٹوں سے دیسی یوریا کی پیداوار ‘‘آتم نربھر بھارت’’ اور ‘’آتم نربھر کرشی’’ کے حصول کی طرف ایک اہم قدم ثابت ہوگا۔ انہوں نے کہا کہ "حکومت کی مرکوز کوششوں سے ہندوستان یوریا کی پیداوار میں خود کفیل ہو جائے گا۔ مزیدبرآں ان میں سے ہر ایک پلانٹ 500 براہ راست اور 1500 بالواسطہ روزگار پیدا کرے گا۔
حکومت نے نامزد کردہ پی ایس یوز یعنی نیشنل تھرمل پاور کارپوریشن ، انڈین آئل کارپوریشن لمیٹڈ  اور کول انڈیا لمیٹڈ  اور فرٹیلائزر کارپوریشن کی ایک جوائنٹ وینچر کمپنی تشکیل دے کر نامزدگی کی بنیاد کے ذریعے گورکھپور، سندری اور برونی یونٹوں کی بحالی کو لازمی قرار دیا ہے۔۔ اسی مناسبت سے ہندستان اروراک اینڈ راسائن لمیٹڈ نام کی ایک جوائنٹ وینچر کمپنی کو این ٹی پی سی،آئی او سی ایل اور سی آئی ایل کے ذریعے 29.67فیصد اور ایف سی آئی ایل کی طرف سے 11فیصد کی ایکویٹی شراکت کے ساتھ 12.7 ایل ایم ٹی پی اے صلاحیت کے گیس پر مبنی امونیا یوریا پلانٹس، ہر ایک گورکھ پور ، سندری اور برونی میں قائم کیا گیا تھا۔
حکومت نے نامزد پی ایس یوز یعنی گیس اتھارٹی آف انڈیا لمیٹڈ  ، کول انڈیا لمیٹڈ ،راشٹریہ کیمیکلز اور فرٹیلائزرس لمیٹیڈ  اور ایف سی آئی ایل کی ایک جوائنٹ وینچر کمپنی تشکیل دے کر نامزدگی کی بنیاد کے ذریعے تالچر یونٹ کی بحالی کو لازمی قرار دیا۔ اس کے مطابق، تالچر فرٹیلائزر لمیٹڈ  کے نام سے ایک جوائنٹ وینچر کمپنی کو جی اے آئی ایل ،آر سی ایف اور سی آئی ایل کے ذریعہ 31.85فیصد کی ایکویٹی شراکت کے ساتھ شامل کیا گیا جبکہ ایف سی آئی ایل نے 4.45فیصد ایکویٹی برقرار رکھی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 71